Държавен вестник, бр. 2, 2011 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  2
Предвижда се в състава на „Мобилна КИС“ да 
се формират 4 мобилни модула, които осигуряват 
комуникационна и информационна поддръжка на 
силите, подчинени на Съвместното командване 
на силите при участие в мисии, в съответствие 
с планиращите сценарии. С цел осигуряване на 
гъвкавост и самостоятелност в използването им 
се формират модул за привързване и логистичен 
модул, а за осигуряване на постояннодействащи­
те информационни мрежи във ВКЦ и НВУК се 
формира подразделение за поддръжка.
През 2011 г. с финансиране основно по програ­
ма на НАТО започват практическите дейности по 
развръщане на мобилен комуникационен модул. 
Предвижда се в периода 2011 – 2012 г. да завърши 
изграждането на необходимата инфраструктура 
в района за разполагане. През четвъртото три­
месечие на 2012 г. ще се достави техническото 
оборудване и ще започне подготовката за из­
пълнение на задачи. Попълването на модула с 
личен състав ще се извърши за сметка на личния 
състав на формирование „Мобилна КИС“. 
Още през 2011 г. следва да се разработят 
изходните данни за придобиване на ново оборуд­
ване за мобилните модули, осигуряващи мисии 
на въоръжените сили зад граница. В рамките 
на определените финансови ресурси през 2012 г. 
се очаква да се извършат основните дейности 
по придобиване на оборудването с разчет в пе­
риода 2013 – 2014 г. модулите да се подготвят за 
използване в реални мисии.
В периода 2012 – 2014 г. е планирана поетап­
на модернизация и на модулите за изграждане 
на полеви пунктове за управление и модула за 
привързване. След усвояване на новата техника 
е предвидено освобождаване от ненужната стара 
техника.
Пълна модернизация на модулите от „Мо­
билна КИС“ и мобилните КИС модули на видо­
вете въоръжени сили ще се извърши в периода 
2012 – 2020 г. При модернизацията им ще се 
отчитат способностите на наличното и придоби­
ваното техническо оборудване в стационарната 
КИС и на съществуващите и новопридобиваните 
бойни платформи във видовете въоръжени сили 
с цел изграждане на единна КИС.
Заедно с модернизацията на техниката се 
предвижда приемане на въоръжение на единни 
информационни системи за групова работа, 
обхващащи оперативното и тактическото ниво, 
за автоматизиране и подпомагане на процеса за 
планиране и водене на операциите.
Формированието „Стационарна КИС“ ще 
осигурява свързаността и експлоатационната 
готовност на стационарните комуникационно-
информационни възли, осигуряващи щабовете на 
стратегическо и оперативно ниво, структурите, 
реализиращи взаимодействието на Министер­
ството на отбраната с други министерства и 
ведомства, структурите за изграждане на Ин­
тегрираната комуникационно-информационна 
система за управление на страната и поддър­
жащи формирования. „Стационарна КИС“ ще 
поддържа готовност за предоставяне/поемане на 
комуникационен ресурс от далекосъобщителни 
оператори или сили на коалиционни партньори. 
Ще осигурява привързването и поддръжката на 
комуникационен ресурс на полевите модули на 
Съвместното командване на силите и видовете 
въоръжени сили на територията на страната.
Развитието на Стационарната КИС в периода 
до 2014 г. е насочено към създаване на оптимална 
структура, осигуряваща намаляване разходите 
на Министерството на отбраната за комуника­
ции. Предвижда се привързване към мрежата 
на Изпълнителна агенция „Електронни съобщи­
телни мрежи и информационни системи“ (ИА 
„ЕСМИС“) с мрежите на администрацията на 
Министерския съвет, МВР и други министерства 
и ведомства, свързани с националната сигурност. 
Взаимното предоставяне на услуги ще повиши 
устойчивостта на системата за управление на 
страната. Използването на единна информаци­
онна среда значително ще съкрати разходите за 
техническа поддръжка на комуникационните 
системи. Ще осигури възможност за по-широко 
използване на комерсиални софтуерни продукти 
и ще се създадат условия за минимализиране на 
разходите за разработване на скъп, специализиран 
само за армията софтуер.
Изграждането на единна информационна 
среда следва да се разглежда като неотменима 
част от процеса на трансформация, осигуряваща 
ефективно функциониране на системата за ко­
мандване и управление. Във въоръжените сили 
са стартирали редица проекти за развитие на 
информационните системи, свързани с автомати­
зиране на управленската дейност и повишаване 
на информационната осигуреност. Завършването 
на тези проекти в периода до 2014 г. ще осигури 
използване на единна информационна среда, 
съкращаване на времето и разходите на докумен­
тооборота. Изгражданата информационна среда 
на Министерството на отбраната и Българската 
армия се базира на съществуващите сегменти 
на публична мрежа „Интернет“ и ведомствена 
мрежа „Автоматизирана информационна система 
на Българската армия“ (АИС на БА) за обмен на 
класифицирана информация, осигуряваща набор 
от стандартни услуги за общ достъп (електронна 
поща, WEB и др.), както и достъп до вътрешно­
ведомствени информационни системи.
От 2011 г. в АИС на БА има готовност да 
се поддържа инфраструктура с използване на 
публичен ключ, поддържаща всички стандартни 
функции, базирани на цифрови сертификати и 
електронния подпис.
Планира се развитие на системата за обмен 
на военни съобщения по стандарт на НАТО, в 
основата на която е стандартната електронна 
пощенска услуга в своята пълна функционалност.
 В периода 2012 – 2013 г. е наложително да 
се преразгледа проектът за развитие на КИС 
в съответствие с новите приоритети в използ­
ването на въоръжените сили и да се направят 
адекватни промени. По-нататъшното развитие 
на КИС следва да се насочи към изграждането 
на единна информационна среда и развитие на 
мобилните способности.
Перспективата за използване на единна инфор­
мационна среда е предпоставка за нарастване на 
възможностите за въздействие върху системата